REPUBLIKA HRVATSKA

BRODSKO-POSAVSKA ŽUPANIJA

OPĆINA REŠETARI

JEDINSTVENI UPRAVNI ODJEL

Na temelju članka 10. Odluke o uvjetima, kriterijima i postupku dodjele stipendija iz sredstava Općinskog proračuna (Službeni glasnik br.3/08) i članka 1. Odluke o raspisivanju javnog natječaja za dodjelu stipendija općine Rešetari u akademskoj godini 2015/2016. Komisija za stipendiranje studenata , raspisuje

**NATJEČAJ**

**Za dodjelu stipendija redovnim studentima,**

**akademske godine 2015/2016.**

**s područja općine Rešetari**

**I**

**Za školsku/akademsku 2015/2016 godinu dodijeliti će se:**

**2 (dvije)**stipendije za studente koji se školuju za deficitarna zanimanja,

**3 (tri)**stipendije za studente slabijeg imovnog stanja,

**2 (dvije)**stipendije za darovite studente.

Visina stipendije iznosi 400,00 kuna mjesečno

**II**

Pravo sudjelovanja na Javnom natječaju za dodjelu stipendija imaju redovni studenti, za vrijeme trajanja studija, a koji udovoljavaju sljedećim uvjetima:

- da su državljani Republike Hrvatske

- da imaju prebivalište na području Općine Rešetari

- da su redovni studenti stručnog ili sveučilišnog preddiplomskog, diplomskog ili integriranog diplomskog sveučilišnog studija,

- da studenti koji prvi puta upisuju akademsku godinu nisu stariji od 22 godine života

- da nemaju odobren kredit, stipendiju ili drugi oblik novčanog primanja koje ima obilježje stipendije

-da im prosječni mjesečni prihod po članu obitelji u protekla tri mjeseca ne prelazi iznos 30% od prosječne neto plaće u prošloj godini ( 1. 659,90 kn)

- da studenti prve godine studija koji se prijavljuju po osnovi deficitarnosti imaju najmanju prosječnu ocjenu 3. i 4. razreda srednje škole 4,00, a studenti viših godina studija najmanju prosječnu ocjenu prethodne godine studija 3,00).

**Deficitarna zanimanja su:**

**Stručni studij:**proizvodno strojarstvo, građevinarstvo, sestrinstvo, elektrotehnika**.**

**Sveučilišni studij**: proizvodno strojarstvo, farmacija, anglistika, germanistika,

građevinarstvo, elektrotehnika, arhitektura, informatika i računarstvo, pedagogija,

matematika, fizika, medicina, dentalna medicina, rehabilitacija, kemija.

• da studenti prve godine studija koji se **ne prijavljuju po osnovi deficitarnosti**imaju

najmanje prosječnu ocjenu 3. i 4. razreda srednje škole 4,50, a studenti viših godina

studija najmanju prosječnu ocjenu prethodne godine studija 3,00.

• da im prosječni mjesečni prihod po članu obitelji u prethodna tri mjeseca ne prelazi

iznos 30% od prosječne neto plaće u prošloj godini (1.659,90 kn)

**III**

Kriteriji za dodjelu stipendija su:

* opći uspjeh prethodnog školovanja,
* godina studija
* materijalni status,
* natjecanja, nagrade i priznanja postignuta tijekom školovanja,
* sudjelovanje u Domovinskom ratu roditelja-staratelja,

**IV**

**Prijave se podnose popunjavanjem obrasca**koji se može dobiti u Općini Rešetari, V.Nazora 30, Rešetari ili na web stranici Općine Rešetari [www.resetari.hr](http://www.resetari.hr)

Popunjene prijave i dokumentacija predaju se osobno u Općini Rešetari ili putem pošte s naznakom: Natječaj za stipendije na adresu: Općina Rešetari, V.Nazora 30, Rešetari.

**Nepotpuno popunjene i prijave u kojima se ne odredi za koju vrstu stipendije se traži**

**stipendija i ne potpisane prijave neće se uzeti u razmatranje**

**V**

Uz prijavu ( molbu) treba priložiti slijedeće dokumente:

* potvrdu o prebivalištu izdanu od MUP-a
* domovnicu (preslika)
* potvrdu o upisu na redovno školovanje u 2015./2016.,
* presliku svjedodžbe 3. i 4. razreda srednje škole (za studente prve godine), a studenti viših godina potvrdu fakulteta o ostvarenom prosjeku ocjena s prethodne godine studija,
* dokaze o postignutim uspjesima ili sudjelovanju na službenim natjecanjima (županijsko, međužupanijsko i državno) te objavljenim radovima,
* izjavu o članovima zajedničkog domaćinstva vlastoručno napisanu,
* službene potvrde o svim prihodima članova zajedničkog domaćinstva (prosječni mjesečni prihod obitelji u protekla tri mjeseca), za nezaposlene potvrda Zavoda za zapošljavanje,
* potvrdu o sudjelovanju u Domovinskom ratu roditelja-staratelja, izdanu od nadležnog ureda za obranu ili Policijske uprave.
* dokaz o drugim socijalnim prilikama (bez jednog ili oba roditelja –staratelja).

**VI**

Rok natječaja je 15 dana od dana objave.

**VII**

Nakon isteka roka za podnošenje prijave Komisija za stipendiranje studenata u skladu s Odlukom o uvjetima, kriterijima i postupku dodjele stipendija iz sredstava Proračuna Općine Rešetari utvrdit će prijedlog liste prioriteta za dodjelu stipendija. Prijedlog liste prioriteta objavit će se na službenim web stranicama Općine Rešetari.

U roku 8 dana od objavljivanja liste prioriteta kandidat može podnijeti pismeni prigovor na listu. Prigovor se upućuje Načelniku putem Jedinstvenog upravnog odjela. Odluka Načelnika o prigovoru je konačna

**VIII**

Na temelju konačne Odluke o dodjeli stipendije sklopit će se Ugovor o korištenju stipendije kojim se pobliže utvrđuju prava i obveze korisnika i davatelja stipendije, sukladno odredbama Odluke o uvjetima, kriterijima i postupku dodjele stipendija iz sredstava Proračuna.

Klasa:604-01/15-01/02

Ur. broj: 2178/22-15-01

Rešetari, 25.11.2015.

PREDSJEDNICA

Milka Perković